EFF gaan nie OVK-deposito betaal nieEFF-lede buite die hof Foto: SAPA Julius Malema, leier van die EFF, het Dinsdag gesê sy party sal nie ŉ deposito van R600 000 aan die Onafhanklike Verkiesingskommissie (OVK) oorbetaal wanneer hy sy kandidaatlys vir die nasionale verkiesing indien nie. “Daar moet ander metodes buiten geld wees wat ŉ party se erns aandui,” het Malema gesê. Regter Joseph Raulinga in die Pretoriase hooggeregshof het die Ekonomiese Vryheidsvegters (EFF) se aansoek tot Woensdag uitgestel sodat alle partye hul argumente kan indien. Die EFF wil ŉ interdik bekom teen die betaling van ŉ deposito aan die OVK wanneer hy sy kandidaatlys vir die stembusse indien. Die EFF daag president Jacob Zuma, die minister van binnelandse sake Naledi Pandor en die OVK voor die hof. Malema sê sy party se kans om die stembusse te daag word nie bevraagteken nie, maar die stryd teen die OVK sal toeneem. “Ons is moeg daarvoor om deur kapitalistiese idees gedomineer te word,” het hy gesê. “Kom ons vind minder kapitalistiese meganismes om die erns van politieke organisasies te kontroleer. Geld is nie alles nie.” Hy sê die OVK voer ŉ oorlog teen armes. Die EFF is bereid om aan die eise te voldoen indien die verkiesingsliggaam ŉ bedrag van tussen R100 en R200 voorstel. Hy sê die OVK-vereiste verhoed arm mense om die stembusse te daag. Volgens Malema sal hy die hoogste hof nader indien die regter teen hulle beslis. “Ons het ŉ span van regskenners wat gratis die stryd vir armes sal voer,” het hy gesê. Dumisa Ntsebeza SC het Dinsdag die EFF se regspan gelei. Dali Mpofu SC, senior beampte van die EFF, was ook in die hof. -SAPA